
                                        คำสั่งองค์การบริหารส่วนตำบลส้มผ่อ
                                                     ที่ 336/๒๕64
เรื่อง  แต่งตั้งผู้รักษาราชการแทนปลัดองค์การบริหารส่วนตำบล
................................................
		เพื่อให้การปฏิบัติราชการขององค์การบริหารส่วนตำบลส้มผ่อ เป็นไปด้วยความเรียบร้อยมีการสั่งการ ควบคุมตรวจสอบ ติดตามประเมินผลโดยชัดเจน มีประสิทธิภาพประสิทธิผล โดยพิจารณาองค์ความรู้ ความสามารถ ความเหมาะสมและเป็นประโยชน์ของทางราชการสูงสุด เพื่อความเหมาะสมแก่การปฏิบัติราชการในกรณีปลัดองค์การบริหารส่วนตำบล ไม่อยู่หรือไม่สามารถปฏิบัติราชการได้ อาศัยอำนาจตามความในมาตรา ๑๕ ประกอบมาตรา ๒๕ วรรคท้ายแห่งพระราชบัญญัติระเบียบการบริหารงานบุคคลส่วนท้องถิ่น พ.ศ.๒๕๔๒ และประกาศ ก.อบต. เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๒4 มิถุนายน ๒๕๔5 ข้อ 245 ภายใต้กฎหมายว่าด้วยสภาตำบลและองค์การบริหารส่วนตำบล ในกรณีที่ไม่มีรองปลัดองค์การบริหารส่วนตำบล หรือมีแต่ไม่สามารถปฏิบัติราชการได้ 
ให้รองปลัดองค์การบริหารส่วนตำบลเป็นผู้รักษาราชการแทน ถ้ามีรองปลัดองค์การบริหารส่วนตำบลหลายคน ให้นายกองค์การบริหารส่วนตำบลแต่งตั้งรองปลัดองค์การบริหารส่วนตำบลคนใดคนหนึ่งเป็นผู้รักษาราชการแทน ถ้าไม่มีผู้ดำรงตำแหน่งรองปลัดองค์การบริหารส่วนตำบล หรือมีแต่ไม่สามารถปฏิบัติราชการได้ ให้นายกองค์การบริหารส่วนตำบล แต่งตั้งพนักงานส่วนตำบลในองค์การบริหารส่วนตำบลซึ่งดำรงตำแหน่งไม่ต่ำกว่าผู้อำนวยการกองหรือหัวหน้าส่วนราชการที่เรียกชื่ออย่างอื่นเป็นผู้รักษาราชการแทนก็ได้ จึงแต่งตั้งผู้รักษาราชการแทนปลัดองค์การบริหารส่วนตำบล ตามลำดับต่อไปนี้
		1 นางสุธีรา  ทองเกลียว	ตำแหน่ง หัวหน้าสำนักปลัดองค์การบริหารส่วนตำบล
		2 นายพิเชษฐ์  ใจมั่น	ตำแหน่ง ผู้อำนวยการกองช่าง
		3 นายวิจารย์  จอกนาค	ตำแหน่ง ผู้อำนวยการกองสวัสดิการสังคม
		โดยให้ผู้ได้รับการแต่งตั้งตามคำสั่งนี้ มีอำนาจหน้าที่ตามกฎหมาย ตามตำแหน่งที่รักษาราชการแทน ในกรณีที่มีกฎหมายอื่น กฎระเบียบ ข้อบังคับ มติคณะรัฐมนตรี มติคณะกรรมการตามกฎหมายหรือคำสั่งผู้บังคับบัญชา แต่งตั้งให้ผู้ดำรงตำแหน่งนั้นเป็นกรรมการหรือให้มีอำนาจหน้าที่ใด ให้ผู้รักษาราชการแทนในตำแหน่งทำหน้าที่กรรมการหรือมีอำนาจหน้าที่อย่างนั้นในระหว่างรักษาราชการแทนแล้วแต่กรณีทั้งนี้ผู้รักษาราชการแทนให้เป็นไปตามลำดับที่โดยมิให้ข้ามลำดับกัน อนึ่งคำสั่งใดที่ขัดหรือแย้งกับคำสั่งนี้ให้ยกเลิกและใช้คำสั่งนี้แทน

		ทั้งนี้  ตั้งแต่บัดนี้เป็นต้นไป  

